Ένωση Εκπαιδευτικών Εικαστικών Μαθημάτων – ΕΝ.ΕΚ.Ε.Μ.

Επιμελητήριο Εικαστικών Τεχνών Ελλάδος – Ε.Ε.Τ.Ε.

Πανελλήνια Ένωση Καθηγητών Γερμανικής Γλώσσας Πανεπιστημιακής Εκπαίδευσης – Π.Ε.ΚΑ.ΓΕ.Π.Ε.

Πανελλήνια Ένωση Καθηγητών Πληροφορικής – Π.Ε.ΚΑ.Π.

Πανελλήνιος Επιστημονικός Σύλλογος Θεατρολόγων – Π.Ε.ΣΥ.Θ.

Σύλλογος Αποφοίτων Τμήματος Μουσικών Σπουδών Ιονίου Πανεπιστημίου

Σύλλογος Εκπαιδευτικών Δραματικής Τέχνης – ΣΕ.ΔΡΑ.ΤΕ.

Συντονιστικό Καθηγητών Φυσικής Αγωγής Πρωτοβάθμιας & Δευτεροβάθμιας Εκπαίδευσης

Πανελλήνιος Σύλλογος Αναπληρωτών Εκπαιδευτικών Αγγλικής Γλώσσας

Ομοσπονδία Καθηγητών Πρωτοβάθμιας Εκπαίδευσης

**Κάλεσμα συμπόρευσης σε κινητοποίηση των Κοινών Κλάδων για την άμεση σύσταση νέων οργανικών θέσεων**

 **Συγκέντρωση διαμαρτυρίας στο ΥΠΑΙΘ, Τρίτη, 31/5, ώρα 14:30**

Συναδέλφισσες, συνάδελφοι

Μια ανάσα πριν τους διορισμούς, οι κοινοί κλάδοι της Πρωτοβάθμιας Εκπαίδευσης βρισκόμαστε και πάλι σε καθεστώς ανασφάλειας και αγωνίας, καθώς δεν έχουμε λάβει καμία δέσμευση για τη σύσταση νέων οργανικών θέσεων. Τα κενά που καταγράφονται και είναι διαθέσιμα στη διαδικασία των φετινών μετατάξεων δεν αποτυπώνουν ούτε στο ελάχιστο τις πραγματικές ανάγκες και μόνο η επαναφορά των οργανικών κενών που υπήρχαν και η σύσταση νέων οργανικών θέσεων μπορεί να οδηγήσει σε ένα δρόμο

* που θα προασπίσει την ισότιμη πρόσβαση των μαθητών και μαθητριών μας σε μια ολόπλευρη εκπαίδευση υψηλού επιπέδου
* που θα δώσει ένα τέλος στην αδιανόητη ταλαιπωρία των συναδέλφων μας που παραμένουν αδιόριστοι και αναπληρώνουν επί σειρά ετών τους εαυτούς τους με την απειλή της ανεργίας να επικρέμαται, αλλά και άλλων συναδέλφων μας που ήδη τη βιώνουν με ό,τι αυτό συνεπάγεται στη δυστοπική πραγματικότητα που ζούμε
* που θα σταματήσει την αδικία που διαιωνίζεται εις βάρος και των παλαιότερων μονίμων συναδέλφων μας, οι οποίοι, δεδομένων των συνθηκών, δεν μπορούν να προχωρήσουν σε υπηρεσιακές μεταβολές
* που θα μπει ως ανάχωμα στο καθεστώς των αναθέσεων πολλών διδακτικών αντικειμένων, καθεστώς που στέρησε και στερεί το δικαίωμα στην εργασία σε συναδέλφους μας που τα σπούδασαν και τα αγαπούν

Συναδέλφισσες, συνάδελφοι,

Επειδή όλα τα παιδιά δικαιούνται τη βέλτιστη παροχή ποιοτικής εκπαίδευσης στο δημόσιο σχολείο,

επειδή όλα τα διδακτικά αντικείμενα είναι εξίσου σημαντικά και η Πολιτεία οφείλει να τα αντιμετωπίζει με τον δέοντα σεβασμό και χωρίς διακρίσεις,

επειδή όλοι οι εκπαιδευτικοί κάθε κλάδου και ειδικότητας έχουν την ίδια αξία και αξιοπρέπεια,

επειδή η ισονομία και η δικαιοσύνη δεν μπορεί να παραμένουν λέξεις, αλλά ουσία και πυρήνας κάθε διαδικασίας

* , τα Στοιχεία Θοιχεία θεατρολογίκαι την ισ

**Σας καλούμε σε συμπόρευση** στο δίκαιο αγώνα μας για την κατεπείγουσα επαναφορά των οργανικών κενών που αφαιρέθηκαν και σύσταση νέων οργανικών θέσεων στους κοινούς κλάδους για την κάλυψη όλων των αναγκών και ζητούμε τη στήριξη και τη συμμετοχή σας στη συγκέντρωση διαμαρτυρίας μας την Τρίτη, 31/5 και ώρα 14:30 στο ΥΠΑΙΘ.

Παρακαλούμε τη Διδασκαλική Ομοσπονδία Ελλάδας (Δ.Ο.Ε.) και τους Σ.Ε.Π.Ε. να προκηρύξουν διευκολυντικές στάσεις εργασίας.

Ένωση Εκπαιδευτικών Εικαστικών Μαθημάτων – ΕΝ.ΕΚ.Ε.Μ.

Επιμελητήριο Εικαστικών Τεχνών Ελλάδος – Ε.Ε.Τ.Ε.

Πανελλήνια Ένωση Καθηγητών Γερμανικής Γλώσσας Πανεπιστημιακής Εκπαίδευσης – Π.Ε.ΚΑ.ΓΕ.Π.Ε.

Πανελλήνια Ένωση Καθηγητών Πληροφορικής – Π.Ε.ΚΑ.Π.

Πανελλήνιος Επιστημονικός Σύλλογος Θεατρολόγων – Π.Ε.ΣΥ.Θ.

Σύλλογος Αποφοίτων Τμήματος Μουσικών Σπουδών Ιονίου Πανεπιστημίου

Σύλλογος Εκπαιδευτικών Δραματικής Τέχνης – ΣΕ.ΔΡΑ.ΤΕ.

Συντονιστικό Καθηγητών Φυσικής Αγωγής Πρωτοβάθμιας & Δευτεροβάθμιας Εκπαίδευσης

Πανελλήνιος Σύλλογος Αναπληρωτών Εκπαιδευτικών Αγγλικής Γλώσσας

Ομοσπονδία Καθηγητών Πρωτοβάθμιας Εκπαίδευσης